
התובע:

מרחוב דוידוביץ 12, באר שבע 84833
באמצעות ב"כ עו"ד טל יגור חגאי ו/או אריאל פרייברג (מ.ר. 62254) 



מרחוב ________________
טל': 03-7412358  פקס': 077-3180983

       –  נ ג ד  –
הנתבעים :                 1. עיריית אופקים



מרחוב הרצל 40, ת.ד. 1 אופקים 87530



טל': 08-9928587;פקס: 08-9961608



2. איילון חברה לביטוח בע"מ



מרחוב אבא הלל 12, רמת גן



טל': 03-7569256;פקס: 03-7569520



3. נציגות הבית המשותף רחוב פרי מגדים 2, אופקים



לנציגות אין מספר מזהה



מרחוב פרי מגדים 2, אופקים
מהות התביעה: 

נזיקין – נזקי גוף


סכום התביעה: 

אינו ניתן להערכה. 
סכום אגרת 
בית המשפט: 
726 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
הזמנה לדין 
הואיל והתובע הגיש כתב תביעה נגדך, המצורף בזאת, אתה מוזמן להגיש כתב הגנה בתוך 60 ימים מיום שהומצאה לך הזמנה זו.
לתשומת ליבך, אם לא תגיש כתב הגנה אזי לפי תקנה 130 לתקנות סדר הדין האזרחי, התשע"ט-2018 תהיה לתובעת הזכות לקבל פסק דין שלא בפניך. 

1. תיאור תמציתי של בעלי הדין:
1. הנתבעת 1 הינה עירייה הפועלת על פי דין, אשר בכל הזמנים הרלבנטיים לתביעה זו היתה הבעלים ו/או המחזיקה ו/או האחראית לתחזוקת המדרכות  בתחום שיפוטה.  
2. הנתבעת 2 הינה חברה ביטוח הפועלת כדין ובכל הזמנים הרלוונטיים לתביעה זו ביטחה את הנתבעת 1 בביטוח אחריות.
3. הנתבעת 3 הינה נציגות הבית המשותף ברחוב פרי מגדים 2, באופקים, האחראית על תחזוקתם ו/או תקינותם של המדרכות ושבילי הגישה לבית המשותף.
4. התובע, יליד 2/1/1964 נפגע ביום 27/04/2016 ממפגע המצוי בשטחה של הנתבעת 1.
2. הסעד המבוקש:
5. לאחר התאונה ומחמת תוצאותיה נעדר התובע מעבודתו, נקבע כי הוא אינו כשיר לעבודה, הוא פוטר מעבודתו ונגרמו לו הפסדי שכר.
6. מאז התאונה ומחמת תוצאותיה מתקשה התובע בביצוע פעולות יומיומיות שונות ובניהול משק ביתו, נזקק לעזרת הזולת ויזקק לה גם בעתיד.
7. עקב מגבלותיו הנובעות מהתאונה, ובשים לב לאופי חבלותיו, נזקק התובע לשימוש מוגבר במוניות ולהסעות מיוחדות ויזקק לכך גם בעתיד.

8. להלן פירוט נזקי התובע:
1. נזק מיוחד:
(1) הפסדי השתכרות בעבר- 


    
  
420,000   ₪
(2) עזרת הזולת בעבר – 





  85,000      ₪   
(3) הוצאות רפואיות ופארה רפואיות ונסיעות לטיפולים בעבר–    
  32,000       ₪
(4)  הסעות מיוחדות ושימוש מוגבר במוניות בעבר –  

  25,300      ₪
2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרות בעתיד, על-פי מידת מוגבלותו התפקודית של התובע, או,  לחילופין, בהתאם לשיעור נכותו הרפואית, לרבות הפסדים בתקופת הפנסיה.
(2) עזרת הזולת בעתיד.
(3)  הוצאות רפואיות ופארה-רפואיות ונסיעות לטיפולים בעתיד.
(4) הסעות מיוחדות ושימוש מוגבר במוניות בעתיד.

(5) פיצוי בגין נזקיו הלא ממוניים של התובע.  
3. תמצית העובדות הנחוצות לביסוסה של עילת התביעה:
9. בתאריך 27.4.2016 במסגרת עבודתו כקורא מונים, עת נדרש לקרוא מונה ברחוב פרי מגדים 2, באופקים, נתקלה רגלו של התובע בהפרשי גובה אשר היו מצויים במדרכה והתובע נפל ונחבל (להלן: "התאונה").
רצ"ב תמונות המפגע, מסומנות כנספח "1" ומהוות חלק בלתי נפרד מכתב התביעה.
10. התובע יטען, כי אינו יודע ולא יכול היה לדעת מה היו הסיבות המדויקות שגרמו לתאונה, כי התאונה נגרמה כתוצאה מחפץ שהיה בשליטתם המלאה של הנתבעים, וכי עצם אירוע התאונה מתיישב עם מסקנה של התרשלות מצד הנתבעים יותר מאשר עם מסקנה הפוכה, ועל כן, על הנתבעים הנטל להוכיח, כי לא באשמם של הנתבעים 1 - 2 אירעה התאונה. 
11. לחילופין, יטען התובע, כי התאונה אירעה מחמת הפרת חובות חקוקות ע"י הנתבעים 1 –2 ו/או עקב התרשלותם, אשר באו לידי ביטוי, בין היתר, במעשים ו/או במחדלים הבאים:
הנתבעת 1:
(1) לא דאגה ו/או לא פיקחה על המדרכות ולא דאגה להסיר מכשולים/מפגעים.
(2) לא דאגה לפקח על המדרכות המובילות לבניינים שתחום שיפוטה.
(3) לא ביצעה ביקורות ובדיקות על מנת לוודא את תקינות המדרכות ושבילי הגישה.
(4) לא דאגה לתקינותה ולתחזוקתה הראויה של המדרכה, למרות שצפתה או צריכה היתה לצפות שהולכי הרגל עלולים להיפגע מהמפגע.
(5) לא הזהירה את הולכי הרגל מפני המפגע.
(6) לא דאגה לגדר את המפגע.
(7) לא דאגה להסרת המפגע.
(8) לא עשתה דבר או לא עשתה די למניעת התאונה.
(9) נהגה בחוסר זהירות ו/או בחוסר אכפתיות.
(10) לא נהגה כפי שעיריה סבירה וזהירה היתה נוהגת בנסיבות דומות.
(11) הפרה את חובותיה החקוקות בסעיפים 235, 249 (29) לפקודת העיריות (נוסח חדש).    
הנתבעת 2:
(1) לא תחזקה כראוי ו/או בכלל את המדרכות ושבילי הגישה למבנה.
(2) לא דאגה לתקינותם ולתחזוקתם של המדרכות ושבילי הגישה.
(3) לא הזהירה את באי המקום מפני המפגע.
(4) לא דאגה לגדר את המפגע.
(5) לא דאגה להסרת המפגע.
(6) לא דאגה לשלומם ובטיחותם של דיירי הבניין ו/או המבקרים הבאים בשטחם.
(7) לא עשתה דבר או לא עשתה די למניעת התאונה.
(8) נהגה בחוסר זהירות ו/או בחוסר אכפתיות.
(9) לא נהגה כפי שנציגות בית משותף סבירה וזהירה הייתה נוהגת בנסיבות דומות.
(10) הפרה את חובותיה החקוקות בתקנות 8.03.02,  8.50-8.59 תקנות התכנון והבניה (בקשה להיתר, תנאיו ואגרות), תש"ל-1970.
12. לאחר התאונה טופל התובע בבית החולים סורוקה, בבאר שבע, שם אובחן שבר פריקה בכתף שמאל תחת הרדמה בוצע שחזור של הפריקה וידו השומה במתלה והוחלט על אשפוזו. במסגרת האשפוז הודגם שבר מרוסק בראש ההומרוס עם נפיחות דיפוזית ברקמות הרכות. לאחר קבלת טיפול רפואי ראשוני שוחרר התובע לביתו כשידו נתונה במתלה בהמלצה למנוחה, המשך מעקב רפואי ואשפוז לצורך התערבות ניתוחית בחלוף שבוע.
13. בתאריך 2/5/2016 אושפז התובע בבית החולים סורוקה ותחת הרדמה כללית בוצע לתובע ניתוח רדוקציה פתוחה וקיבוע עם פלטה וברגים. בחלוף 4 ימי אשפוז שוחרר התובע לביתו כשידו נתונה במתלה בהמלצה להמשך מעקב רפואי, נטילת משככי כאבים ומנוחה.
14. התובע המשיך במעקב הרפואי במסגרת המרפאה האורתופדית של בית החולים סורוקה, והופנה לביצוע טיפולי פיזיותרפיה על מנת להתחיל בהנעת הזרוע תוך הנחיה להימנעות ממאמץ, המשך מנוחה ונטילת משככי כאבים.
15. נוכח כאבים והגבלה ניכרת בתנועות כתף וזרוע שמאל הונחה התובע ליטול טיפול תרופתי ייעודי לשיכוך כאב כמו גם המשך מנוחה והוא הופנה לרופא תעסוקתי.
16. כן, מחמת הכאבים העזים והקושי הניכר בתפקוד הוחלט להפנות את התובע למרפאת כאב וניתן לו טיפול נרקוטי לשיכוך כאב. 
17. התובע אשר נותר עם כאבים והגבלה ניכרת בתנועות כתף וזרוע שמאל המשיך במעקב הרפואי והומלץ על ביצוע ניתוח חוזר והחלפת כתף מלאה.
רצ"ב תעודות רפואיות, מסומנות כנספח "2" ומהוות חלק בלתי נפרד מכתב התביעה.
18. ד"ר תומר קרבאל,, מומחה בכירורגיה אורתופדית, אשר בדק את התובע, קבע את נכות כדלקמן:
1. 25% לפי סעיף 41(3)א – בגין קישיון במפרק כתף שמאל.
2. 5% לפי סעיף 37 (5)א' – בגין הגבלה קלה בתנועות עמוד השדרה הצווארי.
3. 5% לפי סעיף 75(1)ב' חלקי – בגין צלקת ניתוחית.
נכות צמיתה משוקללת: 32.31% 
רצ"ב חוות הדעת, מסומנת כנספח "3" ומהווה חלק בלתי נפרד מכתב התביעה.

19. מאז התאונה סובל התובע מכאבים והגבלה בתנועות כתף וזרוע שמאל כמו גם מכאבים והגבלה בתנועות עמוד השדרה הצווארי, מקושי בהרמה, קושי בנשיאת משאות, קושי בביצוע תפקודים ידניים, מקושי בביצוע תפקודים ידניים, מקושי בהירדמות ושינה רציפה, מתלות במשככי כאבים, מצלקות מכערות ורגישות למגע  והטיפולים בו צפויים להימשך גם בעתיד. 
20. במועד התאונה עבד התובע כקורא מונים, לאחר התאונה ומחמת תוצאותיה נמצא התובע כאינו כשיר לעבודתו והוחלט על הפסקת העסקתו. מאז ________
21. _______נאלץ לצמצמם את היקפה, נזקק להפוגות ממושכות במהלכה ונגרמו לו הפסדי שכר.
22. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.
23. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
4. העובדות המקנות סמכות לבית המשפט:
24. הנתבעים 1 - 3 חייבים לפצות את התובע, ביחד ולחוד, בגין אחריותם לתאונה כמפורט לעיל.
25. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

26. לבית משפט נכבד זה הסמכות לדון בתביעה על פי מהותה, ערכה ומקום ניהול  עסקי הנתבעת 2. 

אשר על כן, מתבקש כב' ביהמ"ש להזמין את הנתבעים לדין ולחייבם, ביחד ולחוד, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.
                                                                                          ______________






              טל יגור חגאי, עו"ד








          ב"כ התובע    

